ยิ่งกว่าตกนรกทั้งเป็น เผยคุกโสมแดงสุดเถื่อน นักโทษอดอาหาร บีบทำแท้ง
(ภาพจากLiveleak),สื่อนอกตีข่าวเจาะลึกคุกเกาหลีเหนือ เผยสุดโหด นักโทษเผชิญความอดอยาก ถึงขั้นต้องกินหนู หรือกบเป็นๆ ประทังชีวิต ผู้หญิงท้องโดนบังคับให้ทำแท้ง ใช้แรงงานหนักนาน 12 ชม.ต่อวัน ส่วนเรื่องนักโทษถูกทำร้ายร่างกาย ถือเป็นเรื่องปกติธรรมดาไปแล้ว,เมื่อ 21 มิ.ย. เว็บไซต์ มิร์เรอร์ รายงานเปิดเผยความโหดร้ายป่าเถื่อนในเรือนจำ สถานที่คุมขังนักโทษในเกาหลีเหนือว่า เป็นหนึ่งในคุกบนโลกนี้ที่โหดเหี้ยมกับนักโทษมากที่สุด หลังจากได้เกิดเหตุสลดกับ นาย,ออตโต วอร์มเบียร์, นักศึกษาหนุ่มชาวอเมริกัน ที่ต้องเสียชีวิตอย่างน่าเศร้า เมื่อ 20 มิ.ย.ที่ผ่านมา หลังจากนายวอร์มเบียร์ถูกจองจำเป็นนักโทษให้ใช้แรงงานหนักในเกาหลีเหนือนานถึง 15 ปีตั้งแต่ปีก่อน จนป่วยหนักโคม่า และถูกส่งตัวกลับบ้านเกิดเมื่อ13 มิ.ย.ที่ผ่านมา ในสภาพที่พูด เดิน เคลื่อนไหวร่างกายใดๆ ไม่ได้แล้ว อยู่ใน สภาพผักเรื้อรัง เพราะเนื้อสมองได้รับความเสียหายหนัก กระทั่งได้เสียชีวิตในอีกไม่กี่วันต่อมา,มิร์เรอร์ เผยว่า มันเป็นเรื่องยากที่จะจินตนาการถึงความโหดเหี้ยมที่นักโทษได้รับระหว่างถูกคุมขังในค่ายนักโทษใช้แรงงานหนักในเกาหลีเหนือ เพราะนอกจากนักโทษจะต้องเผชิญกับการไม่มีอะไรกิน หรือได้กินอาหารแบบอดๆ อยากๆ แล้ว พวกเขายังถูกบังคับให้กินหนูและกบเป็นๆ เพื่อมีชีวิตอยู่ต่อไปในห้องขังที่คับแคบและมีแต่เห็บหมัดคอยดูดเลือด ซึ่งการทุบตีทำร้ายร่างกายนักโทษโดยผู้คุม ถือเป็นเรื่องปกติธรรมดาไปเสียแล้ว อีกทั้งนักโทษเหล่านี้ยังต้องถูกบังคับให้ใช้แรงงานหนัก ทำงานกลางแจ้งในทุ่งนาหรือสวน นานถึง 12 ชั่วโมงต่อวัน,ขณะที่จากภาพยนตร์ที่แอมเนสตี้ อินเตอร์เนชั่นแนล ได้นำมาฉายให้ชาวโลกได้เห็นเป็นเรื่องราวของอดีตนักโทษใช้แรงงานหนักในเกาหลีเหนือหลายคน และบรรดาผู้คุมพูดคุยถึงความโหดร้ายในคุกเกาหลีเหนือ พวกเขาเล่าว่า มีนักโทษหญิงถูกบังคับให้ทำแท้ง ทำงานหนักที่ยากจะทำได้ ไม่มีอาหารกิน ตลอดจนถูกบังคับให้ขุดหลุมสำหรับฝังศพของตนเอง โดยคิม ยอง ซุน ซึ่งเคยเป็นนักโทษนานถึง 9 ปีในคุกโยด็อกสำหรับขังนักโทษทางการเมืองเล่าว่า เขาต้องทำงานตั้งแต่ 04.30 น. จนค่ำมืดทุกวัน.
สื่อนอกตีข่าวเจาะลึกคุกเกาหลีเหนือ เผยสุดโหด นักโทษเผชิญความอดอยาก ถึงขั้นต้องกินหนู หรือกบเป็นๆ ประทังชีวิต ผู้หญิงท้องโดนบังคับให้ทำแท้ง ใช้แรงงานหนักนาน 12 ชม.ต่อวัน ส่วนเรื่องนักโทษถูกทำร้ายร่างกาย ถือเป็นเรื่องปกติธรรมดา
คุกโสมแดงโหด,ออตโต วอร์มเบียร์,อดอยาก,ทำแท้ง,ใช้แรงงานหนัก